ซลาตันสไตล์
ฟุตบอลลีกต่างๆเมื่อวันเสาร์ที่ผ่านมามีอะไรให้พูดถึงมากมาย ที่สเปนบาร์เซโลนาเกือบแพ้ในลาลีกาเป็นครั้งแรกในรอบ 11 เดือน หลังจากถูกเซบีญานำห่าง 2-0 จนใกล้จะหมดเวลา ก่อนที่หลุยส์ ซัวเรซ และลิโอเนล เมสซี จะช่วยกันยิงนาที 88, 89 ตีเสมอ 2-2 ได้สำเร็จ,เมสซีได้พักในช่วงโปรแกรมทีมชาติ เขาไม่ได้ลงเล่นเกมที่อาร์เจนตินาเตะกับอิตาลีและสเปน นัดนี้ก็ลงเป็นตัวสำรอง และแสดงความมหัศจรรย์ช่วยทีมในยามคับขันได้อีกครั้ง,ที่อังกฤษคู่เปิดหัว หงส์แดง ลิเวอร์พูล ฟอร์มไม่เฉียบเท่าไหร่ แต่ยังบุกไปชนะคริสตัล พาเลซ ได้ 2-1 เป็นเกมที่สาวกเดอะ ค็อป ลุ้นเหนื่อยพอสมควร โชคดีที่กรรมการไม่แจกใบเหลืองที่ 2 ให้ซาดิโอ มาเน ในจังหวะเจตนาใช้มือกวาดบอลตอนล้มลงกับพื้น และโมฮัมเหม็ด ซาลาห์ รับบทพระเอกเช่นเคย ซัดประตูชัยเก็บ 3 แต้มได้สำเร็จ,เรือใบสีฟ้า แมนฯซิตี้ บุกถล่ม ทอฟฟี่ เอฟเวอร์ตัน 3-1 นัดหน้าเจอแมนฯยูในบ้านตัวเอง ถ้าชนะก็จะลอยลำคว้าแชมป์พรีเมียร์ลีกทันที,น่าหนักใจแทนผีแดงเพราะอาจต้องทนดูนักเตะและกองเชียร์คู่ปรับร่วมเมืองฉลองแชมป์ต่อหน้าต่อตา,ลิเวอร์พูลและแมนฯซิตี้ผ่านโปรแกรมนี้ไปได้ตามเป้า ต้องไปเจอกันในแชมเปียนส์ลีก รอบ 8 ทีม นัดแรก วันพุธที่ 4 เม.ย. ที่แอนฟิลด์ แฟนบอลทั้ง 2 ทีม ได้ลุ้นกันชนิดลืมหายใจอย่างแน่นอน,ส่วนแมนฯยูเล่นในบ้านชนะสวอนซี 2-0 แบบไม่ยากเย็นนัก อเล็กซิส ซานเชซ ฟอร์มดีขึ้น ทั้งยิงเองและจ่ายให้โรเมลู ลูกากู ปิดสกอร์,ลูกากู วัย 24 ปี 322 วัน ทำประตูครบ 100 ลูกในพรีเมียร์ลีก เป็นนักเตะอายุน้อยที่สุดอันดับ 5 ของพรีเมียร์ลีกที่ยิงถึงหลักร้อยรองจาก แฮร์รี เคน, เวย์น รูนีย์, ร็อบบี้ ฟาวเลอร์ และไมเคิล โอเวน ตั้งแต่พรีเมียร์ลีกก่อตั้งมาในปี 1992 มีนักเตะเพียง 28 คนที่ทำได้ 100 ประตูขึ้นไป,ข้ามทวีปไปที่อเมริกา ซลาตัน อิบราฮิโมวิช ประเดิมสนามนัดแรกในศึกเมเจอร์ลีกกับแอลเอ แกแล็กซี แบบไม่ธรรมดา,แกแล็กซี ทำศึกดาร์บี้แมตช์กับแอลเอ เอฟซี และตกเป็นฝ่ายตามหลังห่างสุดกู่ 0-3 คาร์ลอส เบลา อดีตนักเตะอาร์เซนอลเหมาคนเดียว 2 ลูก ให้แอลเอ เอฟซี,ซลาตันถูกส่งลงมาเป็นตัวสำรองในช่วง 20 นาทีสุดท้าย เขามีโอกาสสัมผัสบอล 11 ครั้ง ยิงและโหม่ง 2 ครั้ง เป็นประตูทั้ง 2 ลูก โดยเฉพาะลูกโหม่งนาที 91 จากการผ่านบอลของแอชลีย์ โคล อดีตแบ็กซ้ายทีมชาติอังกฤษที่เป็นกัปตันทีมแกแล็กซี เป็นประตูชัยแซงชนะแอลเอ เอฟซี อย่างเหลือเชื่อ 4-3,เป็นการเปิดตัวที่สร้างความตื่นตะลึงให้แฟนแอลเอ แกแล็กซี และเมเจอร์ลีก โดยเฉพาะลูกแรกเขายิงไกลจากระยะ 40 หลา ข้ามหัวนายทวารคู่แข่งอย่างสวยงาม,หัวหอกวัย 36 ปี ทำสถิติเล่นนัดแรกให้กับทีมไหนยิงได้ตลอด ทั้งแชมเปียนส์ลีก (อาแจกซ์), กัลโช (ยูเวนตุส), ลาลีกา (บาร์เซโลนา), ลีกเอิง (เปแอสเช), พรีเมียร์ลีก (แมนฯยู) และล่าสุดกับแอลเอ แกแล็กซี,ซลาตันยังคงเป็น ซลาตัน ไม่เสื่อมคลาย ตามสไตล์ของนักเตะที่เกิดมาเพื่อเป็นซุปเปอร์สตาร์โดยแท้.,โต้ บ้านแหลม
ซลาตันถูกส่งลงมาเป็นตัวสำรองในช่วง 20 นาทีสุดท้าย เขามีโอกาสสัมผัสบอล 11 ครั้ง ยิงและโหม่ง 2 ครั้ง เป็นประตูทั้ง 2 ลูก โดยเฉพาะลูกโหม่งนาที 91 จากการผ่านบอลของแอชลีย์ โคล
ซลาตัน อิบราฮิโมวิช,ซลาตัน,แอลเอ เอฟซี,ตะลุยฟุตบอลโลก,โต้ บ้านแหลม